النوع ده مابيتقالش عليه قهوة إنما اسمه العلمي "كافيه" والجمع "كافيهات"، وهي أماكن نضيفة وجوها مُعبق روايح عجيبة، لآن القهاوي.. أحم.. آسف.. الكافيهات دي بتتفنن في تقديم أوسع تشكيلة ممكنة من نكهات المعسل، بداية من التفاح مرورًا بعصير القصب والعرقسوس ومختلف أنواع الفواكه وصولًا للبن الأم ذات نفسه، وطبعًا الحجر الواحد تمنه بيوصل لتمن عبوة رُبع كيلو من المعسل نفسه، ده غير أسعار باقي المشاريب المبالغة فيها.